ᱟᱨᱟ

ᱟᱨᱟ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱢᱤᱫ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱵᱷᱚᱡᱽᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱩᱠᱤᱭᱟᱹᱥᱟᱲᱟ ᱠᱟᱱᱟ ᱾ ᱨᱟᱡᱽᱜᱟᱲ ᱯᱟᱴᱱᱟ ᱠᱷᱚᱱ ᱱᱚᱣᱟ ᱨᱮᱱᱟᱜ ᱥᱟᱺᱜᱤᱧ ᱫᱚ ᱕᱕ ᱠᱤᱞᱚ ᱢᱤᱴᱚᱨ ᱢᱮᱱᱟᱜᱼᱟ ᱾ᱫᱤᱥᱚᱢ ᱨᱮᱱᱟᱜ ᱮᱴᱟᱜ ᱦᱟᱹᱴᱤᱧ ᱠᱷᱚᱱ ᱱᱚᱣᱟ ᱫᱚ ᱥᱚᱲᱚᱠ ᱟᱨ ᱨᱮᱞᱦᱚᱨ ᱥᱟᱶ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜᱼᱟ ᱾ ᱱᱚᱣᱟ ᱱᱟᱜᱟᱨ ᱫᱚ ᱵᱟᱨᱟᱬᱚᱥᱤ ᱠᱷᱚᱱ ᱑᱓᱖ ᱢᱤᱞ ᱥᱟᱢᱟᱝ, ᱠᱚᱧᱮ-ᱥᱟᱢᱟᱝ, ᱯᱟᱴᱱᱟ ᱠᱷᱚᱱ ᱓᱗ ᱢᱤᱞ ᱯᱟᱪᱮ, ᱜᱟᱝ ᱱᱟᱹᱭ ᱠᱷᱚᱱ ᱑᱔ ᱢᱤᱞ ᱫᱩᱠᱷᱤᱱ ᱟᱨ ᱥᱳᱱ ᱱᱟᱹᱭ ᱠᱷᱚᱱ ᱘ ᱢᱤᱞ ᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱥᱟᱢᱟᱝ ᱨᱮᱞᱦᱚᱨ ᱨᱮᱱᱟᱜ ᱢᱩᱬᱩᱛ ᱪᱟᱸᱜᱟ ᱟᱨ ᱟᱨᱟ-ᱥᱟᱥᱟᱨᱟᱢ ᱨᱮᱞᱣᱮ ᱞᱟᱹᱭᱤᱱ ᱨᱮᱱᱟᱜ ᱡᱚᱸᱠᱥᱚᱱ ᱠᱟᱱᱟ ᱾


 ᱱᱟᱜᱟᱢ 
ᱟᱨᱟ ᱫᱚ ᱟᱹᱰᱤ ᱢᱟᱨᱮ ᱵᱟᱡᱟᱨ ᱠᱟᱱᱟ ᱾ ᱞᱟᱦᱟ ᱫᱚ ᱱᱚᱰᱮ ᱢᱚᱫᱷᱩᱨᱫᱷᱣᱚᱡᱽ ᱧᱩᱛᱩᱢᱟᱱ ᱢᱤᱫ ᱨᱟᱡᱟᱭ ᱥᱟᱥᱚᱱ ᱮᱫ ᱛᱟᱦᱮᱸᱫ ᱾ ᱢᱟᱦᱟᱵᱷᱟᱨᱚᱛ ᱚᱠᱛᱚ ᱨᱮᱱᱟᱜ ᱥᱟᱨᱮᱡ ᱛᱮᱫ ᱱᱚᱰᱮ ᱫᱚ ᱛᱟᱨᱟᱞᱵᱟᱥᱟᱞ ᱠᱟᱛᱮ ᱢᱮᱱᱟᱜᱼᱟ ᱾ ᱵᱤᱨ ᱴᱚᱴᱷᱟ ᱧᱩᱛᱩᱢ ᱛᱮᱦᱚᱸ ᱱᱚᱣᱟ ᱨᱮᱱᱟᱜ ᱫᱚ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜᱼᱟ ᱾ᱢᱮᱱ ᱟᱠᱚ ᱫᱚ ᱟᱨᱟ ᱨᱮᱱᱟᱜ ᱢᱟᱨᱮ ᱧᱩᱛᱩᱢ ᱫᱚ ᱟᱨᱟᱢ ᱱᱚᱜᱚᱨ ᱢᱳᱱᱛᱮ ᱦᱚᱸ ᱛᱟᱦᱮᱸ ᱠᱟᱱᱟ ᱾ 

ᱟᱨᱟ ᱫᱚ ᱟᱹᱰᱤ ᱢᱟᱨᱮ ᱱᱟᱜᱟᱢᱮᱛ ᱱᱟᱜᱟᱨ ᱠᱟᱱᱟ ᱡᱟᱦᱟᱸ ᱨᱮᱱᱟᱜ ᱫᱚ ᱢᱟᱨᱮ ᱥᱟᱹᱜᱟᱹᱭ ᱢᱟᱦᱟᱵᱷᱟᱨᱚᱛ ᱱᱟᱝ ᱠᱷᱚᱱ ᱢᱮᱱᱟᱜ ᱟᱹᱜᱩ ᱟᱠᱟᱫᱼᱟ ᱾ ᱯᱟᱸᱰᱚᱵᱽ ᱠᱚᱦᱚᱸ ᱟᱠᱚᱣᱟᱜ ᱩᱠᱩ ᱡᱤᱭᱚᱱ ᱫᱚ ᱱᱚᱰᱮ ᱜᱮᱠᱚ ᱠᱷᱮᱢᱟᱣ ᱞᱮᱫ ᱛᱟᱦᱮᱸᱫ ᱾ ᱡᱮᱱᱮᱨᱟᱞ ᱠᱚᱱᱤᱝᱜᱷᱚᱢ ᱞᱮᱠᱟᱛᱮ ᱡᱩᱵᱟᱱᱚᱪᱭᱟᱝ ᱦᱚᱛᱮᱛᱮ ᱚᱞ ᱟᱠᱟᱱ ᱠᱟᱹᱦᱱᱤ ᱨᱮᱱᱟᱜ ᱥᱟᱹᱜᱟᱹᱭ, ᱡᱟᱦᱟᱸᱨᱮ ᱚᱥᱚᱠ ᱫᱚ ᱫᱟᱱᱚᱵᱽ ᱠᱚᱭ ᱜᱚᱡ ᱞᱮᱫ ᱠᱚ ᱨᱮᱱᱟᱜ ᱩᱱᱩᱭᱦᱟᱹᱨ ᱞᱮᱠᱟᱛᱮ ᱢᱤᱫ ᱵᱚᱣᱫᱷ ᱥᱛᱩᱯ ᱮ ᱛᱤᱸᱜᱩ ᱞᱮᱫ ᱛᱟᱦᱮᱸᱫ, ᱚᱱᱟ ᱴᱚᱴᱷᱟ ᱠᱟᱱᱟ ᱾ ᱟᱨᱟ ᱥᱩᱨ ᱨᱮ ᱢᱚᱥᱟᱨ ᱟᱹᱛᱩ ᱠᱷᱚᱱ ᱧᱟᱢ ᱟᱠᱟᱱ ᱡᱮᱭᱱ ᱠᱚᱣᱟᱜ ᱚᱱᱚᱞ ᱨᱮ ᱚᱞ ᱥᱚᱫᱚᱨ ᱟᱠᱟᱱ ᱟᱨᱟᱢᱱᱚᱜᱚᱨ ᱧᱩᱛᱩᱢ ᱦᱚᱸ ᱱᱚᱣᱟ ᱱᱟᱜᱟᱨ ᱠᱷᱚᱱ ᱜᱮ ᱤᱫᱤ ᱟᱠᱟᱱᱟ ᱾ ᱯᱩᱨᱟᱬ ᱨᱮ ᱚᱞ ᱟᱠᱟᱱ ᱢᱚᱨᱫᱷᱣᱚᱡᱽ ᱨᱮᱱᱟᱜ ᱠᱟᱛᱷᱟ ᱥᱟᱶ ᱦᱚᱸ ᱱᱚᱣᱟ ᱱᱟᱜᱟᱨ ᱨᱮᱱᱟᱜ ᱥᱟᱹᱜᱟᱹᱭ ᱢᱮᱱᱟᱜᱼᱟ ᱢᱮᱱᱛᱮ ᱠᱚ ᱞᱟᱹᱭᱟ ᱾ ᱵᱩᱠᱟᱱᱚᱱ ᱫᱚ ᱱᱚᱣᱟ ᱱᱟᱜᱟᱨ ᱨᱮᱱᱟᱜ ᱧᱩᱛᱩᱢ ᱪᱷᱟᱹᱴᱭᱟᱹᱨ ᱨᱮ ᱚᱛᱱᱮᱛ ᱮᱛᱮᱫ ᱥᱚᱫᱚᱨ ᱟᱠᱟᱫ ᱛᱩᱞᱩᱡ ᱮ ᱢᱮᱱ ᱟᱠᱟᱫᱼᱟ ᱫᱚ ᱜᱚᱝᱜᱟ ᱨᱮᱱᱟᱜ ᱫᱩᱠᱷᱤᱱ ᱩᱥᱩᱞ ᱴᱚᱴᱷᱟ ᱨᱮ ᱢᱮᱱᱟᱜ ᱠᱷᱟᱹᱛᱤᱨ, ᱢᱮᱱᱮᱛ ᱟᱰ ᱟᱨᱵᱟᱝ ᱟᱨᱟᱨ ᱨᱮ ᱛᱟᱦᱮᱸ ᱟᱠᱟᱱ ᱠᱷᱟᱹᱛᱤᱨ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱫᱚ ᱟᱨᱟ ᱢᱮᱱᱛᱮ ᱯᱟᱲᱟᱣ ᱟᱠᱟᱱᱟ ᱾ ᱑᱘᱕᱗ ᱨᱮᱱ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱯᱷᱩᱨᱜᱟᱹᱞ ᱞᱟᱹᱰᱷᱟᱹᱭ ᱨᱤᱱᱤᱡ ᱧᱩᱛᱩᱢᱟᱱ ᱥᱮᱱᱟᱱᱤ ᱵᱟᱵᱩ ᱠᱩᱶᱟᱹᱨ ᱥᱤᱝ ᱟᱜ ᱠᱟᱹᱢᱤ ᱴᱚᱴᱷᱟ ᱦᱩ.ᱩᱜ ᱨᱮᱱᱟᱜ ᱜᱚᱨᱚᱵᱽ ᱦᱚᱸ ᱱᱚᱣᱟ ᱱᱟᱜᱟᱨ ᱫᱚᱭ ᱟᱢᱮᱴ ᱟᱠᱟᱫᱼᱟ ᱾

 ᱥᱟᱹᱠᱷᱭᱟᱹᱛ